***A Prayer for the Dying*** er en thriller fra 1987 om et tidligere IRA-medlem som forsøker å unnslippe sin fortid. Filmen ble regissert av Mike Hodges, og har stjerner som Mickey Rourke, Liam Neeson, Bob Hoskins, og Alan Bates. Filmen er basert på Jack Higgins roman med samme navn.

Sammendrag
----------

En gruppe IRA-medlemmer, inkludert Martin Fallon (spilt av Mickey Rourke) og Liam Docherty (spilt av Liam Neeson) følger med når to kjøretøy fra det britiske militæret nærmer seg en bombe som IRA tidligere plasserte i en veikant. Men i aller siste øyeblikk kjører en skolebuss forbi militærets kjøretøy, og detonerer bomben, og alle barna blir drept i eksplosjonen. IRA-medlemmene blir forfulgt av de britiske soldatene, men de kommer seg unna. Fallon reiser deretter til London, i et forsøk på å unnslippe fortiden. I London blir han kontaktet og bedt om å påta seg et siste oppdrag på vegne av gangster Jack Meehan (spilt av Alan Bates) og broren Billy Meehan. De tilbyr Fallon penger, et nytt pass og muligheten til å reise til USA dersom han dreper en rivaliserende gangster. Under oppdraget blir han imidlertid oppdaget og konfrontert av en katolsk prest, Michael Da Costa. Denne konfrontasjonen blir lagt merke til av Billy Meehan, som forteller sin bror at det nå finnes et vitne til mordet.

Fallon besøker kirken i et forsøk på å sikre prestens stillhet. Der møter han også prestens blinde niese Anna som bor i kirken sammen med hennes onkel. Fallon blir umiddelbart tiltrukket av Anna. Meehan insisterer at Fallon må kvitte seg med presten også, og sier at Fallon ikke kan få betalt før presten er tatt hånd om. Fallon er derfor en sikkerhetsrisiko for både Meehan og IRA, som ser ham som en potensiell risiko etter at Fallon trakk seg fra IRA. De sender medlemmene Docherty og Siobhan Donovan til London for å overtale Fallon om å returnere til hjemlandet. Billy Meehan bestemmer seg etter hvert for å ta saken i hans egne hender og går på jakt etter Fallon. Men Anna dreper ham i en kamp når han angriper henne etter å ha oppdaget henne alene i kirken. Fallon klarer i mellomtiden å overliste flere av Meehans håndlangere som forsøker å drepe ham. Tilbake ved kirken oppdager Fallon at Jack Meehan med en bombe som han har planlagt å bruke for å drepe presten og hans niese. En slåsskamp oppstår, før bomben eksploderer.

Skuespillere
------------

* Mickey Rourke som Martin Fallon
* Bob Hoskins som presten Da Costa
* Alan Bates som Jack Meehan
* Sammi Davis som Anna
* Christopher Fulford som Billy Meehan
* Liam Neeson som Liam Docherty
* Leonard Termo som Bonati
* Camille Coduri som Jenny Fox
* Maurice O'Connell som Miller
* Alison Doody som Siobhan Donovan
* Karl Johnson som Fitzgerald
* Ian Bartholomew som Kristou

Referanser
----------

1. 1 2 3   (på cs) *ČSFD*, 2001, Wikidata Q3561957,
2. ↑   Lexikon des internationalen Films[Hentet fra Wikidata]

Eksterne lenker
---------------

* (en) *A Prayer for the Dying* på Internet Movie Database Rediger på Wikidata

* (no) *A Prayer for the Dying* hos Filmfront Rediger på Wikidata

* (sv) *A Prayer for the Dying* i Svensk Filmdatabas Rediger på Wikidata

* (da) *A Prayer for the Dying* i Danmark Nationale Filminstitut Rediger på Wikidata

* (en) *A Prayer for the Dying* på AllMovie Rediger på Wikidata

* (fr) *A Prayer for the Dying* på Allociné Rediger på Wikidata

* (nl) *A Prayer for the Dying* på MovieMeter Rediger på Wikidata

* (en) *A Prayer for the Dying* på Rotten Tomatoes Rediger på Wikidata

* (en) *A Prayer for the Dying* på Box Office Mojo Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |